***ANEXA Nr. 30B***

**A. PACHET DE SERVICII DE BAZĂ PENTRU ÎNGRIJIRI PALIATIVE LA DOMICILIU**

|  |  |  |
| --- | --- | --- |
|  |  |  |
|  | Nr. crt. | Serviciul de îngrijire paliativă la domiciliu |
|  | 1. | Consultaţie, care poate cuprinde: Evaluare holistică si examen clinic pe aparate, Stabilirea diagnosticului paliativ de etapă, Sustinerea pacientului si familiei pentru luarea deciziilor terapeutice si de ingrijire, Prescrierea medicatiei, Consilierea psiho-emoţională de bază a pacientului si familiei, - se efectuează numai de către medic |
|  | 2. | Aplicarea de algoritmi/protocoale specifice de comunicare (Comunicarea prognosticului si/sau diagnosticului, inlaturarea blocajului in comunicare impus de familie) - se efectuează numai de către medic |
|  | 3. | Elaborarea planului interdisciplinar de tratament şi îngrijire - se efectuează de către toţi membrii echipei interdisciplinare |
|  | 4. | Aplicarea scalelor specifice (ex: SAV, BPI modificat, ESAS modificat, MMSE, instrumente standardizate de evaluare a anxietatii, depresiei, delirului, etc) - se efectuează de către toţi membrii echipei interdisciplinare |
|  | 5. | Evaluarea statusului funcţional şi a capacităţii de autoîngrijire pe baza scalelor specifice (ex: PPS, KARNOFSKY, ECOG, Barthel) - se efectuează de către toţi membrii echipei interdisciplinare |
|  | 6. | Activităţi de suport: Recomandarea de investigatii clinice sau pentru internare, concediu medical, certificat medical constatator al decesului, - se efectuează numai de către medic |
|  | 7. | Aplicarea si monitorizarea tratamentului farmacologic pentru managementul simptomelor (fatigabilitate, dispnee, anorexie, greaţă, vărsături, constipaţie, insomnie, delir, anxietate, depresie, etc.) şi/sau a durerii somatice/viscerale/neuropatice - se efectuează de către medic şi asistentul medical |
|  | 8. | Efectuarea de manevre diagnostice si terapeutice (montare sondă urinară, paracenteză evacuatorie, debridarea escarelor) - se efectuează numai de către medic |
|  | 9. | Recoltarea de produse biologice şi patologice - se efectuează de către medic şi asistentul medical |
|  | 10. | Monitorizarea pacientului pentru eficienţa intervenţiilor, Educarea pacientului si familiei pentru aplicarea planului de îngrijire - se efectuează de către toţi membrii echipei interdisciplinare |
|  | 11. | Educarea şi informarea pacientului pentru auto-îngrijire - se efectuează de către toţi membrii echipei interdisciplinare |
|  | 12. | Îngrijire terminală - se efectuează de către medic, asistentul medical şi psiholog |
|  | 13. | Monitorizarea pacientului (funcţii vitale, vegetative), Ingrijirea escarelor/stomelor/tumorilor exulcerate/pansamente - se efectuează de către medic şi asistentul medical |
|  | 14. | Montarea şi îngrijirea sondei urinare - se efectuează de către medic şi asistentul medical |
|  | 15. | Montare dispozitiv subcutanat de administrare a medicaţiei - se efectuează de către medic şi asistentul medical |
|  | 16. | Mobilizarea pacientului pentru profilaxia escarelor şi menţinerea autonomiei funcţionale pacientului - se efectuează de asistentul medical şi kinetoterapeut |
|  | 17. | Aplicarea de metode nefarmacologice de tratament al simptomelor - se efectuează de către toţi membrii echipei interdisciplinare |
|  | 18. | Evaluare psihologică specializată - se efectuează de către psiholog |
|  | 19. | Consiliere psihologică specializată a pacientului si familiei - se efectuează de către psiholog |
|  | 20. | Psihoterapie individuala - se efectuează de către psiholog |
|  | 21. | Elaborarea planului de kinetoterapie cu reevaluare funcţională periodică a pacientului - se efectuează de către kinetoterapeut/fiziokinetoterapeut/profesor de cultură fizică medicală |
|  | 22. | Kinetoterapie pediatrică (metoda Bobath, metoda Kabath, ADL) - se efectuează de către kinetoterapeut/fiziokinetoterapeut/profesor de cultură fizică medicală |
|  | 23. | Kinetoterapie respiratorie (managementul secreţiilor: tapotaj, gimnastică respiratorie, posturare) - se efectuează de către kinetoterapeut/fiziokinetoterapeut/profesor de cultură fizică medicală |
|  | 24. | Kinetoterapie profilactică - se efectuează de către kinetoterapeut/fiziokinetoterapeut/profesor de cultură fizică medicală |
|  | 25. | Aplicare benzi kinesiologice - se efectuează de către kinetoterapeut/fiziokinetoterapeut/profesor de cultură fizică medicală |
|  | 26. | Kinetoterapie în boli oncologice şi boli asociate (exerciţii, tehnici, manevre specifice, posturări) - se efectuează de către kinetoterapeut/fiziokinetoterapeut/profesor de cultură fizică medicală |

**NOTĂ:** Serviciile de îngrijire paliativă la domiciliu se acordă în condiţiile stabilite prin anexa nr. 31B la prezentul ordin.

**B.** PACHETUL DE SERVICII PENTRU PACIENŢII DIN STATELE MEMBRE ALE UNIUNII EUROPENE/SPAŢIULUI ECONOMIC EUROPEAN/CONFEDERAŢIA ELVEŢIANĂ, BENEFICIARI AI FORMULARELOR/DOCUMENTELOR EUROPENE EMISE ÎN BAZA REGULAMENTULUI (CE) NR. 883/2004 AL PARLAMENTULUI EUROPEAN ŞI AL CONSILIULUI DIN 29 APRILIE 2004 PRIVIND COORDONAREA SISTEMELOR DE SECURITATE SOCIALĂ ŞI PENTRU PACIENŢII DIN STATELE CU CARE ROMÂNIA A ÎNCHEIAT ACORDURI, ÎNŢELEGERI, CONVENŢII SAU PROTOCOALE INTERNAŢIONALE CU PREVEDERI ÎN DOMENIUL SĂNĂTĂŢII

**1.** Pacienţii din statele membre ale Uniunii Europene/Spaţiului Economic European/Confederaţia Elveţiană, beneficiari ai formularelor/documentelor europene emise în baza Regulamentului (CE) nr. 883/2004 al Parlamentului European şi al Consiliului, beneficiază de pachetul de servicii medicale de bază pentru îngrijiri paliative la domiciliu prevăzut la lit. A din prezenta anexă.

**2.** Pacienţii din statele cu care România a încheiat acorduri, înţelegeri, convenţii sau protocoale internaţionale cu prevederi în domeniul sănătăţii, beneficiază de pachetul de servicii medicale de bază pentru îngrijiri paliative la domiciliu, prevăzut la lit. A din prezenta anexă, în condiţiile stabilite de respectivele documente internaţionale.